ero ”ulkomaisen” ja ”kotimaisen” poliittisesti vaikutusvaltaisen henkilön välillä on poistettu, mistä syystä asiakkaan tuntemisvelvollisuutta koskevat automaattiset ja tehostetut toimenpiteet koskevat ketä tahansa tällaista henkilöä riippumatta tämän alkuperästä. Tällä tavalla on otettu tasapuolisesti huomioon neuvoston esittämät huolenaiheet, Euroopan parlamentin varaumat ja FATF:n voimassa olevat suositukset; sekä

kaikki pelipalvelujen tarjoajat, eivät ainoastaan kasinot, ovat velvollisia soveltamaan asiakkaiden tuntemisvelvollisuutta koskevia toimenpiteitä sellaisten yksittäisten liiketoimien osalta, joiden arvo on vähintään 2000 euroa. Tiukasti rajoitetuissa ja perustelluissa tapauksissa ja sillä perusteella, että rahanpesun tai terrorismin rahoituksen riski on todistetusti alhainen, jäsenvaltiot voivat säätää eräitä poikkeuksia;

komissiolle on annettu tehtäväksi ylikansallinen riskinarviointi sellaisista rahanpesun ja terrorismin rahoituksen riskeistä, jotka saattaisivat vaikuttaa sisämarkkinoihin ja liittyä rajat ylittäviin ilmiöihin. Tämän riskiarvioinnin tuloksena saadaan aikaan yhtenäinen lähestymistapa rahanpesun ja terrorismin rahoituksen torjumiseen Euroopan tasolla.

Komissio panee merkille, että teksti heijastaa poliittista yhteisymmärrystä, johon päästiin Euroopan parlamentin ja neuvoston välillä ja jossa osana kokonaiskompromissia vallitsee hienovarainen mutta hyväksyttävä tasapaino seuraavien seikkojen osalta:

säännökset, jotka koskevat todellista omistajaa ja edunsaajaa koskevia tietoja: näitä tietoja säilytetään kunkin jäsenvaltion keskusrekisterissä, mikä lisää avoimuutta ja on sopusoinnussa komission laajempien pyrkimysten kanssa. Niiden erityissäännösten osalta, jotka koskevat oikeutta päästä käsiksi näihin tietoihin, komissio kuitenkin katsoo, että oikeutetun edun käsite tulee ymmärtää perusoikeuskirjan 7 ja 8 artiklan vaatimusten valossa. Tällöin on noudatettava täysimääräisesti henkilötietojen ja yksityisyyden suojaa koskevia sääntöjä. Saattaessaan direktiiviä osaksi kansallista lainsäädäntöä jäsenvaltioiden on kiinnitettävä erityistä huomiota näihin vaatimuksiin sen varmistamiseksi, että kolmansille osapuolille annetulla pääsyllä tietoihin tavoitellaan yleistä etua ja että henkilötietojen ja yksityisyyden suojan rajoittamisen tarpeellisuus ja oikeasuhteisuus on täysimääräisesti osoitettu;

säännökset, jotka koskevat rahoituslaitoksiin ja muihin kuin rahoituslaitoksiin sovellettavien hallinnollisten rahamääräisten seuraamusten suuruutta: rahoituslaitoksille rahamääräisten enimmäisseuraamusten taso on oikeushenkilöiden osalta vähintään 5 miljoonaa euroa tai 10 prosenttia vuotuisesta kokonaisliikevaihdosta ja luonnollisten henkilöiden osalta vähintään 5 miljoonaa euroa; muille kuin rahoituslaitoksille rahamääräiset enimmäisseuraamukset ovat vähintään kaksi kertaa rikkomuksesta saadun taloudellisen hyödyn määrä tai vähintään 1 miljoona euroa; sekä

delegoitujen säädösten käyttö täytäntöönpanosäädösten sijaan niiden kolmansien maiden lainkäyttöalueiden määrittämiseksi, joilla on strategisia puutteita rahanpesun ja terrorismin rahoituksen vastaisten järjestelmien osalta.

4.Päätelmät

Komissio kannattaa toimielinten välisten neuvottelujen tuloksia ja voi näin ollen hyväksyä neuvoston ensimmäisen käsittelyn kannan.